Homstean

Homstean er en tettbebyggelse i Vennesla kommune litt over 18 km fra Kristiansand ved riksvei 9, hovedveien mellom Kristiansand og Setesdalen. Før kommunesammenslåingen i 1964 var Homstean en del av Øvrebø kommune. Viktigste nybyggerfelt på området er Slettebråtan. Stedet har et aktivt kristelig miljø knyttet til det lokale bedehuset. En større nedlagt skolebygning tjener som grendehus og kafé. Fra den lokale butikken går fylkesvei 3946 til Stallemo og Songdalen. En mer direkte vei til Songdalen er fylkesvei 3948 som går noen hundre meter lenger sør fra hovedveien. 

Stedet var en tid under krigen senter for illegale radiosendinger som beskrives av lederen for denne virksomheten Oluf Reed Olsen i boka «Contact».

Bosetninger i Vennesla